SERVISNÁ ZMLUVA
uzavretá v zmysle ustanovenia § 269 ods. 2 zákona č. 513/1991 Zb., Obchodný zákonník, v znení neskorších

predpisov a príslušných ustanovení zákona č. 343/2015 Z. z.,o verejnom obstarávaní a o zmene o doplnení niektorých zákonov, v znení neskorších predpisov

**medzi**

 **1. Zmluvné strany:**

1.1.

Poskytovateľ:

Sídlo:

v zastúpení:

bankové spojenie:

číslo účtu:

IBAN:

IČO:

DIČ:

IČ DPH:

zapísaná:

(ďalej aj len ako „*poskytovateľ*“)

**a**

Objednávateľ: **Fakultná nemocnica Trenčín**

Sídlo: Legionárska 28, 911 71 Trenčín

v zastúpení: Ing. Michal Plesník, riaditeľ

bankové spojenie: Štátna pokladnica Bratislava

číslo účtu: SK23 8180 0000 0070 0028 0438

IČO: 00610470

DIČ: 2021254631
IČ DPH: SK2021254631

registrovaná: v Registri a identifikátore právnických osôb, podnikateľov a orgánov verejnej moci vedenom Štatistickým úradom SR pod reg. č. 11902/2020

(ďalej aj len ako „*objednávateľ*“)

(ďalej spoločne aj ako „*zmluvné strany*“)

Objednávateľ ako verejný obstarávateľ a poskytovateľ ako úspešný uchádzač vo verejnom obstarávaní v postupe zadávania nadlimitnej zákazky na uskutočnenie servisu podľa § 66 zákona č. 343/2015 Z. z., o verejnom obstarávaní a o zmene o doplnení niektorých zákonov, v znení neskorších predpisov (ďalej aj len ako „ZVO“) (ďalej aj len ako „zmluvné strany“) uzatvárajú po oboznámení sa s obsahom vzájomných práv a povinností v súlade s § 269 ods. 2 zákona č. 513/1991 Zb., Obchodného zákonníka, v znení neskorších predpisov (ďalej aj len ako „ObZ“) túto servisnú zmluvu (ďalej aj len ako „zmluva“):

1. **Úvodné ustanovenia**
	1. Objednávateľ je štátna príspevková organizácia, ktorej zriaďovateľom je Ministerstvo zdravotníctva SR, a ktorá je v zmysle § 3 ods. 1 písm. a) zákona č. 523/2004 Z. z. o rozpočtových pravidlách verejnej správy v znení neskorších predpisov poskytovateľom zdravotnej starostlivosti. Objednávateľ je právnickou osobou zapísanou v registri organizácií vedenom Štatistickým úradom SR, v ktorom je zaradená ako organizácia ústrednej štátnej správy.
	2. Poskytovateľ je obchodnou spoločnosťou založenou podľa slovenského právneho poriadku a v súlade s § 2 ods. 2 písm. a) ObZ v znení neskorších predpisov, podnikateľom.
	3. Podkladom na uzavretie tejto zmluvy je ponuka úspešného uchádzača predložená v postupe zadávania nadlimitnej zákazky na uskutočnenie servisu podľa § 66 ZVO pod názvom „Pozáručný servis a pravidelná údržba zdravotníckych prístrojov“.

## Predmet zmluvy

1. Predmetom tejto zmluvy je vykonávanie pozáručného servisu a pravidelnej údržby (ďalej aj len ako „*servisné služby*“ alebo jednotlivo „*servisná služba*“) zdravotníckej techniky objednávateľa špecifikovanej v článku 3. bod 3.2. tejto zmluvy (ďalej aj len ako „*zdravotnícka technika*“ alebo jednotlivo „*jednotlivý prístroj*“). Miestom dodania servisných služieb je sídlo objednávateľa.
2. Servisné služby zahŕňajú nasledovný rozsah:
	1. Poskytovateľ vykoná výrobcom príslušnej zdravotníckej techniky doporučený pozáručný servis a pravidelnú údržbu a nastavenie každého jednotlivého prístroja vrátane potrebných opráv a výmeny poškodených dielov podľa doporučeného intervalu servisu výrobcom (viď zoznam predmetov servisu). Rozsah servisných úkonov požadovaných v rámci servisnej služby je uvedený v Prílohe č. 1, ktorá je neoddeliteľnou súčasťou zmluvy.
	2. opravy (odstraňovanie závad/porúch) zdravotníckej techniky na základe hlásení objednávateľa podľa bodu 2.5. tohto článku zmluvy;

1. Cena za servisné služby podľa bodu 2.2. tohto článku uvedená v čl. 3 bod 3.2. tejto zmluvy v stĺpci cena/mesiac bez DPH za každý jednotlivý prístroj pozostáva z:
	* 1. pomernej časti sumy za kalendárny rok (1/12)- za vykonanie periodickej odbornej prehliadky prístroja a jeho údržby, vrátane potrebných opráv a výmeny poškodených dielov podľa písm. a) vyššie a opravy podľa písm. b) vyššie mimo termínu odbornej prehliadky (pričom náhradné diely a spotrebný materiál nie sú v oboch prípadoch v cene paušálu),
		2. kilometrovné (t. j. náklady na prepravu) ku objednávateľovi a od objednávateľa pri každej oprave a odbornej prehliadke,
		3. odmena za čas strávený na ceste ku a od objednávateľa pri každej oprave a odbornej prehliadke;
		4. v cene za servisné služby sú zahrnuté všetky náklady a práce servisného technika spojené s poskytovaním servisných služieb podľa tejto zmluvy;
	1. sadzba mesačného paušálu podľa čl. 3 bod 3.2 tejto zmluvy za každý jednotlivý prístroj nezahŕňa:
		1. použité náhradné diely a použitý spotrebný materiál (hadice, filtre, senzory, atď.),
		2. použité kalibračné plyny CO2, Desfluran/Isofluran.
2. Výkon servisných služieb bude realizovaný prostredníctvom autorizovaného servisného technika. Dokladom o riadnom vykonaní servisnej služby je pracovný výkaz s uvedeným označením prístroja (vrátane výrobného čísla), popisom závady, popisom vykonaných činností a zoznamom použitých náhradných dielov alebo spotrebného materiálu (vrátane objednávacích čísiel). Pracovný výkaz predloží servisný technik poskytovateľa osobne, ihneď po prevedení opravy alebo prehliadky, na potvrdenie zodpovedným pracovníkom objednávateľa (v poradí: vedúca sestra, prípadne manažérka dennej zmeny a následne referent z referátu zdravotníckej techniky). V prípade vykonania odbornej prehliadky servisný technik vystaví protokol o odbornej prehliadke, ktorý bude doručený elektronicky na vopred oznámenú mailovú adresu vedúcej sestre oddelenia, referentovi z referátu technických činností objednávateľa a následne poštou objednávateľovi. V protokole budú uvedené hodnoty meracích zariadení v príslušných jednotkách, pokiaľ prístroj meracie zariadenie obsahuje (napr. prietokomer plynov, tlakomer, teplomer a pod.).
3. Na základe písomných (alebo telefonicky a písomne potvrdených) hlásení objednávateľa poskytovateľovi o vzniku závady/ poruchy na zdravotníckej technike, je poskytovateľ, resp. ním poverený servisný technik, v prípade závady/ poruchy na zdravotníckej technike povinný dostaviť sa fyzicky na opravu maximálne do 24 hodín od nahlásenia vady/poruchy. Poskytovateľ je povinný odstrániť závady/ poruchy na zdravotníckej technike alebo zabezpečiť opravu zdravotníckej techniky, t. j. zabezpečiť jej plné sfunkčnenie najneskôr do 48 hodín od nástupu servisného technika na opravu bez potreby náhradných dielov potrebných pre uvedenie zdravotníckej techniky do prevádzky, do 3 (troch) pracovných dní od nástupu servisného technika na opravu pri potrebe dodania náhradných dielov. Poskytovateľ sa zaväzuje akceptovať aj mailové hlásenia o vzniku závady/ poruchy na zdravotníckej technike. Poskytovateľ zašle objednávateľovi pred opravou cenovú ponuku opravy na odsúhlasenie. Poskytovateľ sa zaväzuje mať k dispozícii všetky originálne náhradné diely v potrebnom množstve, ktoré budú potrebné k prípadnej oprave závady/ poruchy, údržbe zariadenia.

V prípade neuskutočnenia opravy z dôvodu ukončenia dodávok náhradných dielov (ukončenie podpory servisu z materskej organizácie) zašle poskytovateľ objednávateľovi odporučenie na vyradenie z prevádzky pre uvedený prístroj, ktorý nie je už možné opraviť.

Oprávnená osoba objednávateľa za nahlasovanie závad/ porúch:

Libor Bordovský, referent referátu zdravotníckej techniky, e-mail: libor.bordovsky@fntn.sk, tel.č. +421905871792

Zodpovedná osoba poskytovateľa pre prevzatie hlásenia závad/ porúch:

 ......................................, e-mail: .........................., mob.: .............................

 ....................................., e-mail: ..........................., mob.: ............................

**3. Cena predmetu zmluvy**

1. Poskytovateľ bude za poskytovanie servisných služieb podľa bodu 2.1. a 2.2. tejto zmluvy fakturovať objednávateľovi paušálne čiastky za jednotlivé prístroje podľa nasledujúceho bodu tohto článku tejto zmluvy, **mesačne**. Splatnosť faktúry je 60 dní od dátumu doručenia faktúry objednávateľovi. Poskytovateľ poskytne objednávateľovi zmluvnú zľavu 10% na náhradné diely a 10% na spotrebný materiál z aktuálnej cenníkovej ceny poskytovateľa, dodané v rámci vykonávania servisných služieb podľa tejto servisnej zmluvy, ako aj na jednotlivé objednávky na spotrebný materiál v rámci servisnej zmluvy.
	1. Zoznam servisovaných prístrojov a jednotkové ceny paušálu v EUR bez DPH:



DPH bude účtovaná poskytovateľom podľa platných predpisov v deň vyhotovenia daňového dokladu – faktúry.

**4. Podmienky vykonávania servisných služieb**

1. Objednávateľ je povinný riadne poskytnuté servisné služby fyzicky, kvantitatívne a kvalitatívne prevziať od poskytovateľa a toto potvrdiť príslušnému pracovníkovi poskytovateľa (pracovné výkazy/dodacie listy).
2. V prípade ukončenia podpory servisu na príslušné prístroje sa poskytovateľ zaväzuje upozorniť písomne objednávateľa o tomto stave. Následne objednávateľ zašle poskytovateľovi písomnú žiadosť o vyňatie príslušného prístroja zo zoznamu zdravotníckej techniky- servisovaných prístrojov. Objednávateľ tiež písomne upozorní poskytovateľa na prístroj, ktorý sa nepoužíva a je v zozname zdravotníckej techniky- servisovaných prístrojov uvedených v článku 3. bod 3.2 tejto zmluvy. Vyňatie prístroja zo zoznamu prístrojov uvedených v článku 3. bod 3.2 tejto zmluvy vrátane tomu zodpovedajúcej úpravy paušálnej ceny, bude v týchto prípadoch predmetom samostatného dodatku k tejto zmluve, ktorý podpíšu oprávnení zástupcovia oboch zmluvných strán.
3. Poskytovateľ poskytuje na servisné služby ním vykonané záruku v rozsahu 6 mesiacov, ktorá začína plynúť odo dňa vykonania príslušnej servisnej služby.
4. Poskytovateľ nezodpovedá za vady a ich následky vzniknuté neodbornou obsluhou alebo opravami prístrojov objednávateľom, svojvoľnou manipuláciou a použitím spotrebného materiálu, ktoré neodporučil výrobca alebo poskytovateľ.
5. Objednávateľ umožní poskytovateľovi prístup k zdravotníckej technike a vytvorí podmienky pre riadne vykonávanie servisných služieb v mieste prevádzky prístroja, v prípade zložitejších opráv, ktoré sa budú vykonávať v sídle poskytovateľa, sa objednávateľ zaväzuje poskytnúť potrebnú súčinnosť. Jednotlivý prístroj môže servisný technik poskytovateľa dopraviť do sídla poskytovateľa a po oprave ho doručiť objednávateľovi na náklady poskytovateľa.
6. Poskytovateľ preukáže jedenkrát ročne na vyzvanie objednávateľovi metrologickú náväznosť etalónov, používaných pri výkone servisných prehliadok na prístrojoch objednávateľa.

**5. Ukončenie platnosti zmluvy**

1. Táto zmluva zaniká uplynutím doby, na ktorú bola uzatvorená alebo písomnou dohodou oboch zmluvných strán.
2. Túto zmluvu môže ukončiť ktorákoľvek zmluvná strana výpoveďou aj bez udania dôvodu. Výpovedná lehota je 3 mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.
3. Každá zmluvná strana môže od tejto zmluvy kedykoľvek odstúpiť na základe písomného a riadne zdôvodneného oznámenia o odstúpení od zmluvy, ak druhá zmluvná strana poruší svoje povinnosti vyplývajúce z tejto zmluvy a nezjedná nápravu takéhoto porušenia ani do 15 dní odo dňa doručenia písomnej výzvy na zjednanie nápravy. Odstúpenie od zmluvy sa v ostatnom riadi príslušnými ustanoveniami Obchodného zákonníka.

# 6. Záverečné ustanovenia

1. Zmluva sa uzatvára na dobu určitú, na 24 mesiacov od nadobudnutia jej účinnosti.
2. Táto zmluva je vyhotovená v štyroch rovnopisoch, z ktorých tri obdrží Objednávateľ a jeden Poskytovateľ.
3. Zmluvu je možné meniť a dopĺňať iba písomnými dodatkami, ktoré po ich očíslovaní budú podpísané oprávnenými zástupcami oboch strán a sa stanú neoddeliteľnou súčasťou tejto zmluvy.
4. Pokiaľ sa akékoľvek ustanovenie tejto zmluvy stane neplatným, nebude týmto ovplyvnená platnosť zvyšných ustanovení tejto zmluvy.
5. Pokiaľ nebolo v tejto zmluve dojednané inak, riadia sa právne pomery z nej vyplývajúce a vznikajúce, Obchodným zákonníkom a ostatnými platnými právnymi predpismi Slovenskej republiky.
6. Táto zmluva nadobúda platnosť dňom jej podpisu oboma zmluvnými stranami. Zmluva je povinne zverejňovanou zmluvou v zmysle ustanovenia § 5a zákona č. 211/2000 Z.z. o slobodnom prístupe k informáciám v znení neskorších predpisov. Zmluvné strany berú na vedomie a súhlasia, že táto zmluva vrátane všetkých jej súčastí a príloh bude zverejnená v Centrálnom registri zmlúv, pričom účinnosť nadobúda v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov (ďalej aj len ako „*občiansky zákonník*“) dňom nasledujúcim po dni jej zverejnenia.
7. Každá zo zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. ich časť na iný subjekt, neprijme ručenie, nevloží akúkoľvek pohľadávku alebo právo z tejto zmluvy ako vklad do obchodnej spoločnosti, nezriadi na akúkoľvek pohľadávku záložné právo alebo iné právo tretej osoby bez predchádzajúceho písomného súhlasu druhej zmluvnej strany. V prípade porušenia tejto povinnosti sa bude považovať takýto úkon za neplatný právny úkon. V prípade porušenia tejto povinnosti jednou zo zmluvných strán, je druhá zmluvná strana oprávnená od zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od zmluvy doručené druhej zmluvnej strane, a tým nie je dotknuté právo na náhradu škody.
8. Zmluvné strany sa dohodli, že poskytovateľ v postavení veriteľa nepostúpi akúkoľvek svoju pohľadávku z tejto zmluvy tretej osobe bez predchádzajúceho písomného súhlasu objednávateľa ako dlžníka. Rovnakým spôsobom poskytovateľ pohľadávku voči objednávateľovi nezabezpečí ručením treťou osobou. Písomný súhlas objednávateľa s takýmito úkonmi je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva SR. V prípade, že dôjde zo strany veriteľa k porušeniu tejto povinnosti a svoje práva a povinnosti z tejto zmluvy postúpi, resp. prijme ručenie tretej osobe bez súhlasu protistrany, bude sa takýto úkon považovať za neplatný a neúčinný voči objednávateľovi.
9. Ak niektoré z ustanovení tejto Zmluvy je alebo sa stane neplatným či neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť neplatné alebo neúčinné ustanovenie novým platným a účinným ustanovením, ktoré najlepšie zodpovedá pôvodne zamýšľanému účelu neplatného alebo neúčinného ustanovenia.
10. V prípade, ak bude podľa tejto Zmluvy potrebné doručovať druhej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v úvode Zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.
11. Účastníci zmluvy prehlasujú, že súhlasia s jej obsahom, že táto bola spísaná na základe pravdivých údajov a ich slobodnej vôle a že nebola dohodnutá v tiesni, ani za iných jednostranne nevýhodných podmienok. Na dôkaz toho pripájajú svoje podpisy ich oprávnení zástupcovia.
12. Neoddeliteľnými súčasťami tejto zmluvy sú:
13. Príloha č. 1 – Rozsah servisných úkonov požadovaných v rámci pozáručného servisu a pravidelnej údržby
14. Príloha č. 2 – Cenová ponuka
15. Príloha č. 3 - Vyhlásenie uchádzača o subdodávateľoch
16. Príloha č. 4a a 4b – Skupina dodávateľ (len v prípade ak bude uplatniteľná)

V .................., dňa ................ V Trenčíne, dňa .....................

**Za poskytovateľa: Za objednávateľa:**

.................................................. .........................................................

 Ing. Michal Plesník, riaditeľ